Publication: Magyar Közlöny
Issue: MK-2002-51 (Year: 2002, Number: 51)
Era: 1990-2004
Section: 
Paragraph Index: 3

1. Cikk Fogalommeghatározások Decentralizált Végrehajtási Rendszer (Decentralised Implementation System — DIS): Végrehajtási Rendszer, ahol az irányítás és a felelõsség egy részét átruházzák a kedvezményezett országra, de a végsõ felelõsség továbbra is a Bizottságot terheli, az EK szerzõdések rendelkezéseinek megfelelõen. Nemzeti ISPA koordinátor (National ISPA Coordinator — NIC): A kedvezményezett ország egy köztisztviselõje, aki a projektek mûveleti tervezését, végrehajtását és monitoringját felügyeli a kedvezményezett országban. A nemzeti ISPA koordinátor szoros kapcsolatot biztosít az általános csatlakozási folyamat és a Közösség pénzügyi támogatásának felhasználása között, valamint felelõs az ISPA projektek monitoringjáért is. Nemzeti programengedélyezõ (National Authorising Officer — NAO): A Nemzeti Alapot vezetõ köztisztviselõ. Teljes felelõsséggel tartozik az ISPA támogatások pénzügyi irányításáért a kedvezményezett országban. * EU Hivatalos Lapja, L 161 1999. 06. 26., 73. oldal. 2002/51. szám Nemzeti Alap (National Fund — NF): A Pénzügyminisztérium felügyelete alá tartozó központi kincstári egység. A Kedvezményezett a Nemzeti Alapon keresztül jut hozzá az ISPA támogatásokhoz. Szektor programengedélyezõ (Sectoral Authorising Officer — SAO): Köztisztviselõ, aki általában egy ISPA végrehajtó szervezet vezetõje. A szektor programengedélyezõ felelõs a végrehajtó szervezet mûködéséért és a végrehajtásra kerülõ projektek szigorú pénzügyi irányításáért. Ezen Együttmûködési Megállapodás 6. Cikkének megfelelõen saját beszerzési vagy egyéb felelõsségi körének egy részét átruházhatja a végsõ kedvezményezettre. Végrehajtó szervezet (Implementing Agency — IA): Közigazgatási szerv, amelynek feladata az ISPA támogatású programok pályáztatása, a szerzõdések megkötése, a kifizetések teljesítése és a technikai megvalósítás. Ez a testület azonos az ISPA Pénzügyi Megállapodás III.2. Mellékletének II. szakaszában körülírt „végrehajtásért felelõs hatóság”-gal. Végsõ kedvezményezett: A projektet hasznosító testület, szervezet vagy apparátus. Ez a testület, szervezet vagy apparátus felelõs a beszerzésekért és egyéb ügyekért, amennyiben a szektor programengedélyezõ ezeket rá átruházza. ISPA Monitoring Bizottság: Az ISPA projektek végrehajtásának monitoringját ellátó legfontosabb testület, amelyben a Bizottság, a kedvezményezett és nemzetközi pénzügyi intézmények képviseltetik magukat. A Bizottság elnöke a nemzeti ISPA koordinátor. További résztvevõk: a végrehajtó szervezetek képviselõi, a végsõ kedvezményezettek és a nemzeti programengedélyezõ.

Source: https://magyarkozlony.hu/hivatalos-lapok/3b06610e6c7733c5c6d968913db6c00671b2d5ad/dokumentumok/a7a58d64f619a61a75cbfbb69807b3d53f1d7c71/letoltes